10/07/2015 | Administración LocalMunicipal
Oroso
Información pública

ANUNCIO Con data de 1 de xullo de 2015 a Alcaldía ditou resolución n.º 655/2015 que de seguido se transcribe e que se procede á súa publicación para xeral coñecemento: LOGO DE VER o artigo 104 da Lei 7/1985, do 2 de abril, reguladora das bases do réxime local; artigo 176 do Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; e o artigo 250 da Lei 5/1997, do 22 de xullo, de Administración local de Galicia. LOGO DE VER que segundo o establecido no antedito artigo 104.1 da Lei 7/1985, o número, características e retribucións do persoal eventual será determinado polo Pleno de cada Corporación, ao comezo do seu mandato e que o Pleno da Corporación do Concello de Oroso en sesión extraordinaria celebrada o día 25 de xuño de 2015 adoptou o seguinte acordo: “PRIMEIRO.–A aprobación da creación dos seguintes postos de persoal eventual: ● Secretaría da Alcaldía, a tempo completo, coas funcións establecidas no posto de traballo descrito na ficha 00.01.01 da vixente relación de postos de traballo e coas seguintes retribucións en cómputo anual, segundo a valoración feita na mesma, en doce pagas ordinarias e dous extraordinarias: a) Retribucións básicas: 9.078,44 €. b) Retribucións complementarias: 12.278,26 €. SEGUNDO.–A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público.” TENDO EN CONTA que o nomeamento e cese destes funcionarios é libre e corresponde ao alcalde e que en todo caso cesan automaticamente en todo caso cando se produza o cese o expire o mandato da autoridade á que preste súa función de confianza ou asesoramento. TENDO EN CONTA que ANNE CHRISTINE DE FUENMAYOR CATT, con DNI núm.XXXXXXXXX reúne as condicións idóneas para o desenvolvemento do posto de Secretaría da Alcaldía, de conformidade coas facultades que me outorga o artigo 21 da Lei 7/1985, do 2 de abril, reguladora das bases do réxime local, RESOLVO: PRIMEIRO.–NOMEAR a ANNE CHRISTINE DE FUENMAYOR CATT funcionario eventual de emprego, quedando adscrito ao posto de traballo “Secretaría de Alcaldía”, coas funcións e retribucións determinadas na relación de postos de traballo e nos orzamentos municipais do Concello de Oroso, cunha xornada a tempo completo, e coas seguintes retribucións en cómputo anual, en doce pagas ordinarias e dous extraordinarias: a) Retribucións básicas: 9.078,44 €. b) Retribucións complementarias: 12.278,26 €. SEGUNDO.–NOTIFICARLLE esta resolución ao interesado, dando conta ao Pleno na primeira sesión que celebre e proceder así mesmo á súa publicación no BOP de conformidade co previsto no artigo 104.3 da Lei 7/1985, de 2 de abril, Reguladora de Bases de Réxime Local. TERCEIRO.–Darlle traslado da presente resolución aos servizos de Tesourería do Concello aos efectos de que proceda a realizar os trámites necesarios para a súa alta no réxime correspondente da Seguridade Social e demais trámites que resulten procedentes. Oroso, 1 de xullo de 2015. O alcalde Manuel Mirás Franqueira